Aerosmith și-a anulat turneul de adio. Solistul nu își va putea reface complet vocea
Aerosmith, formația americană cu zeci de milioane de fani în întreaga lume, a anunțat în noaptea de vineri spre sâmbătă că anulează turneul de adio din SUA. Printr-o postare pe rețeaua socială X, membrii trupei au explicat că solistul, Steven Tyler, nu se poate recupera după ce corzile sale vocale au suferit o leziune acum aproximativ un an.